Þetta er ein af þessum fréttum sem þarf að skrifa reglulega til að minna á mikilvægi þess að þrífa vatnsbrúsann reglulega — því annars myglar hann ! Hvað þá ef þið eruð að geyma eitthvað annað en bara vatn í honum . Það er því nauðsynlegt að fara eftir þessum reglum til að allt fari ekki til fjandans : 1 . Þrífðu brúsann þinn . Daglega . Ekki einu sinni í viku eða mánuði heldur skal skola hann á hverju kvöldi . 2 . Skolaðu hann sem fyrst eftir að þú ert búin / n að vera með eitthvað annað en vatn í honum . 3 . Ekki leyfa neinum öðrum að drekka úr honum . Almenna reglan er sú að drekka ekki úr sama glasi eða flösku og annað fólk til að forðast almenna smithættu . Flóknara er það ekki en ef það er komin vond lykt í brúsann skaltu setja 2 - 3 msk. af ediki í hann og fylla svo upp með vatni og láta brúsann standa í nokkra klukkutíma eða yfir nótt og skola hann svo vel . Edikið vinnur vel á óhreinindum og vondri lykt . Það sama á við um munnstykkið . Ef það virkar ekki má nota matarsóda og láta stykkið liggja í matarsóda yfir nótt og skrúbba það svo með volgu vatni daginn eftir . Edik og matarsódi losa um vonda lykt og vinna vel gegn myglu og almennum viðbjóði . Og nei , edikið mun ekki skilja eftir vont bragð sé brúsinn og munnstykkið skolað nægilega vel . Þar fyrir utan er edik hollt og vatnslosandi !